04 IV Musa | Alkitab TOBA\nCategory Archives: 04 IV Musa\nAugust 21, 2008 · 13:53\n1:1 Dung i ro muse hata ni Jahowa tu si Musa di halongonan Sinai, di bagasan undungundung parluhutan i, di artia bulan sipaha dua, paduataonhon dung ruar nasida sian tano Misir, ninna ma:\n1:2 Surathon ma bilangan ni sandok luhutan ni Israel marmargamarga, marompuompu, marsasahalak nasa baoa tahe.\n1:3 Olat ni na marumur duapulu taon dohot lobi sian i, nasa baoa sialo musu di Israel, ingkon bilangonmuna nasida mangihuthon parduaannasida, ho dohot si Aron.\n1:4 Jala ingkon adong donganmuna sasahalak sian ganup marga, i ma gabe ihutan di nasida na samarga.\n1:5 Jala on do goargoar ni angka baoa na jongjong mandongani hamu: Sian marga Ruben: Si Elizur, anak ni si Sedeur.\n1:6 Sian Simeon: Si Selumiel, anak ni si Zurisaddai.\n1:7 Sian Juda: Si Nahason anak ni si Aminadab.\n1:8 Sian Isasar: Si Netaneel, anak ni si Zuar.\n1:9 Sian Zebulon: Si Eliab, anak ni si Helon.\n1:10 Sian angka anak ni si Josep, sian Epraim: Si Elisama, anak ni si Amihud; sian Manasse: Si Gamaliel, anak ni si Pedazur.\n1:11 Sian Benjamin: Si Abidan, anak ni si Gidion i.\n1:12 Sian Dan: Si Ahieser, anak ni si Amisaddai.\n1:13 Sian Aser: Si Pagiel, anak ni si Okran.\n1:14 Sian Gad: Si Eliasap, anak ni si Deuel.\n1:15 Sian Naptali: Si Ahira, anak ni si Enan.\n1:16 I ma halak angka na tarpio tu parluhutan i, angka induk marmargamarga, dohot marompuompu; angka ihutan marsasaribu halak di Israel do nasida.\n1:17 Dung i dipapulik si Musa dohot si Aron ma angka baoa i, angka napola ginoar.\n1:18 Laos sandok luhutan i paluhuthon nasida di artia bulan sipaha dua, asa dipasurathon partubuna be marmargamarga dohot marompuompu dohot marsasahalak baoa, olat ni na marumur duapulu taon dohot lobi sian i.\n1:19 Hombar tu na tinonahon ni Jahowa tu si Musa, laos dibilangi ma nasida di halongonan Sinai.\n1:20 Ia bilangan ni pinompar ni si Ruben, anak buhabaju di Israel, mangihuthon partubunasida marmargamarga, marompuompu, marsasahalak pe, nasa baoa na marumur duapulu taon dohot lobi sian i, nasa baoa sialo musu.\n1:21 Angka na tarbilang sian marga Ruben opatpulu onom ribu lima ratus halak toropna.\n1:22 Ia bilangan ni pinompar ni si Simeon, mangihuthon partubunasida marmargamarga, marompuompu, marsasahalak pe, nasa baoa na marumur duapulu taon dohot lobi sian i, nasa baoa sialo musu.\n1:23 Angka na tarbilang sian marga Simeon limapulu sia ribu tolu ratus halak toropna.\n1:24 Ia bilangan ni pinompar ni si Gad, mangihuthon partubunasida marmargamarga, marompuompu, marsasahalak pe, na marumur duapulu taon dohot lobi sian i, nasa baoa sialo musu.\n1:25 Angka na tarbilang sian marga Gad opatpulu lima ribu onom ratus limapulu halak toropna.\n1:26 Ia bilangan ni pinompar ni si Juda mangihuthon partubunasida, marmargamarga, marompuompu, marsasahalak pe, na marumur duapulu taon dohot lobi sian i, nasa baoa sialo musu.\n1:27 Angka na tarbilang sian marga Juda pitupulu opat ribu onom ratus halak toropna.\n1:28 Ia bilangan ni pinompar ni si Isasar mangihuthon partubunasida, marmargamarga, marompuompu marsasahalak pe, na marumur duapulu taon dohot lobi sian i, nasa baoa sialo musu.\n1:29 Angka na tarbilang sian marga Isasar limapulu opat ribu opat ratus halak toropna.\n1:30 Ia bilangan ni pinompar ni si Zebulon mangihuthon partubunasida marmargamarga, marompuompu, marsasahalak pe, na marumur duapulu taon dohot lobi sian i, nasa baoa sialo musu.\n1:31 Angka na tarbilang sian marga Zebulon limapulu pitu ribu opat ratus halak toropna.\n1:32 Ia bilangan ni pinompar ni si Josep, i ma sian Epraim mangihuthon partubunasida marmargamarga, marompuompu, marsasahalak pe, na marumur duapulu taon dohot lobi sian i, nasa baoa sialo musu.\n1:33 Angka na tarbilang sian marga Epraim opatpulu ribu lima ratus halak toropna.\n1:34 Ia bilangan ni pinompar ni si Manasse mangihuthon partubunasida marmargamarga, marompuompu, marsasahalak pe, na marumur duapulu taon dohot lobi sian i, nasa baoa sialo musu.\n1:35 Angka na tarbilang sian marga Manasse tolupulu dua ribu dua ratus halak toropna.\n1:36 Ia bilangan ni pinompar ni si Benjamin mangihuthon partubunasida marmargamarga, marompuompu, marsasahalak pe, na marumur duapulu taon dohot lobi sian i, nasa baoa sialo musu.\n1:37 Angka na tarbilang sian marga Benjamin tolupulu lima ribu opat ratus halak toropna.\n1:38 Ia bilangan ni pinompar ni si Dan mangihuthon partubunasida marmargamarga, marompuompu, marsasahalak pe, na marumur duapulu taon dohot lobi sian i, nasa baoa sialo musu.\n1:39 Angka na tarbilang sian marga Dan onompulu dua ribu pitu ratus halak toropna.\n1:40 Ia bilangan ni pinompar ni si Aser mangihuthon partubunasida marmargamarga, marompuompu, marsasahalak pe, na marumur duapulu taon dohot lobi sian i, nasa baoa sialo musu.\n1:41 Angka na tarbilang sian marga Aser opatpulu sada ribu lima ratus halak toropna.\n1:42 Ia bilangan ni pinompar ni si Naptali mangihuthon partubunasida marmargamarga, marompuompu, marsasahalak pe, nasa baoa sialo musu.\n1:43 Angka na tarbilang sian marga Naptali limapulu tolu ribu opat ratus halak toropna.\n1:44 I ma sude jolma na tarbilang, angka na binilang ni si Musa dohot si Aron rap dohot induk ni Israel na sampulu dua halak i, ganup nasida ihutan di nasida na saompu.\n1:45 Asa saluhut angka na tarbilang sian halak Israel marompuompu, olat ni na marumur duapulu taon dohot lobi sian i, nasa baoa sialo musu di Israel.\n1:46 Luhut angka na tarbilangi tahe onom ratus tolu ribu lima ratus limapulu halak toropna.\n1:47 Alai anggo halak Lepi, nasida na samarga marompuompu, ndang masuk tu bilangannasida.\n1:48 Ai nunga didok Jahowa hian tu si Musa songon on:\n1:49 Holan marga Lepi ndang jadi bilangonmu, jala ndang jadi papunguon toropnasida i di tongatonga ni halak Israel.\n1:50 Ingkon pabangkitonmu tahe halak Lepi patureture joro panindangion i ro di sude ulaulana dohot angka na masuk tusi; ingkon nasida do mangusung undungundung i ro di sude ulaulana, jala nasida marhalado disi, laos marsaro humaliang undungundung i.\n1:51 Ia jumpa borhat undungundung i, ingkon halak Lepi do manduduk; jala ia jumpa mangulon undungundung i, ingkon halak Lepi muse pajongjongkon; tung sura jumonok halak sileban tusi, ingkon marutang hosa ibana.\n1:52 Ingkon marsaro dohot halak Israel, ganup di parsaroanna be, jala ganup mardonokkon partonggolna mangihuthon parduaan ni paranganna.\n1:53 Alai anggo halak Lepi, ingkon marsaro humaliang undungundung panindangion i, asa unang mangonai rimas na marpiarpiar tu luhutan ni halak Israel; dibahen i ingkon radotan ni halak Lepi do siradotan i di undungundung panindangion i.\n1:54 Dung i dibahen halak Israel ma hombar tu saluhut na tinonahon ni Jahowa tu si Musa, laos songon i dibahen nasida.\nAugust 21, 2008 · 13:52\n2:1 Dung i ro ma hata ni Jahowa tu si Musa dohot tu si Aron songon on:\n2:2 Ingkon marsaro halak Israel ganup mardonokkon partonggolna, partinandaan ni nasida marompuompu, jala ingkon marsaro nasida tondong ni undungundung parluhutan i humaliang.\n2:3 Dungkon habinsaran ingkon marsaro marga Juda rap dohot partonggolna dohot paranganna, jala si Nahason, anak ni si Aminadab, ihutan ni halak Juda.\n2:4 Jala paranganna angka naung tarbilangi pitupulu opat ribu onom ratus halak toropna.\n2:5 Jala di lambungna ingkon marsaro marga Isasar, jala si Netaneel, anak ni si Zuar, ihutan ni halak Isasar.\n2:6 Jala paranganna angka naung tarbilangi limapulu opat ribu opat ratus halak toropna.\n2:7 Tole muse marga Zebulon, jala si Eliab, anak ni si Helon, ihutan ni halak Zebulon.\n2:8 Jala paranganna angka naung tarbilangi limapulu pitu ribu opat ratus halak toropna.\n2:9 Jadi luhut angka na tarbilangi sian parsaroan Juda saratus ualupulu onom ribu opat ratus halak toropna, angka na masuk tu paranganna, jala ingkon nasida manguluhon.\n2:10 Dingkan dangsina ingkon marsaro partonggol ni marga Ruben, rap dohot paranganna, jala si Elizur, anak ni si Sedeur, ihutan ni halak Ruben.\n2:11 Jala paranganna angka naung tarbilangi opatpulu onom ribu lima ratus halak toropna.\n2:12 Jala di lambungna ingkon marsaro marga Simeon, jala si Selumiel, anak ni si Zurisaddai, ihutan ni halak Simeon.\n2:13 Jala paranganna angka naung tarbilangi limapulu sia ribu tolu ratus halak toropna.\n2:14 Tole muse marga Gad, jala si Eliasap, anak ni si Rehuel, ihutan ni halak Gad.\n2:15 Jala paranganna angka naung tarbilangi opatpulu lima ribu onom ratus limapulu halak toropna.\n2:16 Jadi luhut angka na tarbilangi sian parsaroan Ruben saratus limapulu sada ribu opat ratus limapulu halak toropna, angka na masuk tu paranganna; jala ingkon parduan paidua nasida laho borhat.\n2:17 Dung salpu nasida ingkon borhat undungundung parluhutan i rap dohot parsaroan ni halak Lepi di tongatonga ni angka parsaroan suang songon parpeakna marsaro, laos songon i nasida borhat, ganup di ingananna be mardonokkon partonggolna.\n2:18 Dingkan hasundutan ingkon marsaro partonggol ni marga Epraim rap dohot paranganna jala si Elisama, anak ni si Amihud, ihutan ni halak Epraim.\n2:19 Jala paranganna angka naung tarbilangi opatpulu ribu lima ratus halak toropna.\n2:20 Jala di lambungna ingkon marsaro marga Manasse, jala si Gamaliel, anak ni si Pedazur, ihutan ni halak Manasse.\n2:21 Jala paranganna angka naung tarbilangi tolupulu dua ribu dua ratus halak toropna.\n2:22 Tole muse marga Benjamin, jala si Abidan, anak ni si Gidion i induknasida i.\n2:23 Jala paranganna angka naung tarbilangi tolupulu lima ribu opat ratus halak toropna.\n2:24 Jala luhut angka na tarbilangi sian parsaroan Epraim saratus ualupulu ribu saratus halak toropna, angka na masuk tu paranganna; jala ingkon parduan paitolu nasida laho borhat.\n2:25 Dingkan utara ingkon marsaro partonggol ni marga Dan rap dohot paranganna, jala si Ahiezer, anak ni si Amisaddai ihutan ni halak Dan.\n2:26 Jala paranganna angka naung tarbilangi onompulu dua ribu pitu ratus halak toropna.\n2:27 Jala di lambungna ingkon marsaro marga Aser, jala si Pagiel, anak ni si Okran, ihutan ni halak Aser.\n2:28 Jala paranganna angka naung tarbilangi opatpulu sada ribu lima ratus halak toropna.\n2:29 Tole muse marga Naptali, jala si Ahira, anak ni si Enan, ihutan ni halak Naptali.\n2:30 Jala paranganna angka naung tarbilangi limapulu tolu ribu opat ratus halak toropna.\n2:31 Jala luhut angka na tarbilangi sian parsaroan Dan saratus limapulu pitu ribu onom ratus; jala ingkon parpudi nasida laho borhat mangihuthon tu partonggolna.\n2:32 I ma saluhutna angka na tarbilangi sian halak Israel marompuompu, saluhut angka na tarbilang tahe di bagasan parsaroan mangihuthon parduanna be onom ratus tolu ribu lima ratus limapulu halak toropna.\n2:33 Alai anggo halak Lepi ndang dibilangi di tongatonga ni halak Israel, hombar tu na tinonahon ni Jahowa hian tu si Musa.\n2:34 Jadi dibahen halak Israel ma saluhut songon na tinonahon ni Jahowa tu si Musa, laos songon i ma parpeaknasida marsaro mangihuthon partonggolna be, songon i dohot haboborhatnasida, ganup marmargamarga dohot marompuompu.\n3:1 On do partubu ni pinompar ni si Aron dohot si Musa di ari uju na martona Jahowa tu si Musa di dolok Sinai.\n3:2 Jala on do goargoar ni angka anak ni si Aron: Anak buhabajuna si Nadab, dung i si Abihu, si Eleasar dohot si Itamar.\n3:3 On do goargoar ni anak ni si Aron, angka na miniahan gabe malim, angka naung pinabangkit mangaradoti hamalimon.\n3:4 Alai nunga mate punu anggo si Nadab dohot si Abihu di adopan ni Jahowa, uju na binoannasida api sileban tu adopan ni Jahowa di halongonan Sinai; alai anggo si Eleasar dohot si Itamar saut do mangaradoti hamalimon di adopan si Aron, amanasida i.\n3:5 Dung i ro ma hata ni Jahowa tu si Musa songon on:\n3:6 Dokkon ma ro jumonok marga Lepi jala pajongjong nasida di adopan ni malim si Aron, asa marhalado nasida di ibana.\n3:7 Asa diradoti nasida siradotanna hian di nasida sandiri dohot di sandok luhutan i di adopan ni undungundung parluhutan i, mangaringkoti ulaon di undungundung i.\n3:8 Laos nasida patureturehon angka ulaula di undungundung parluhutan i dohot patureture di halak Israel laho mangaradoti ulaon di undungundung i.\n3:9 Jala ingkon pasahatonmu halak Lepi bahen dongan ni si Aron dohot angka anakna i, ai angka nasida do naung binasabasahon tu ibana sian halak Israel.\n3:10 Alai anggo si Aron dohot angka anakna i, ingkon pabangkitonmu do, asa nasida mangaradoti hamalimonnasida i; alai tung sura jumonok halak sileban marulaon, ingkon marutang hosa ibana.\n3:11 Dung i ro muse hata ni Jahowa tu si Musa songon on:\n3:12 Ida ma, nunga hubuat anggo halak Lepi sian tongatonga ni halak Israel bahen singkat ni nasa anak buhabaju sian halak Israel; asa Ahu do nampuna halak Lepi.\n3:13 Ai nasa anak buhabaju, Ahu do nampunasa; olat ni ari dung Ahu mambunu nasa anak buhabaju di tano Misir, nunga huparbadiai hian di Ahu nasa anak buhabaju di Israel sian jolma ro di pinahan tahe, ingkon Ahu do nampunasa, ai Ahu do Jahowa.\n3:14 Dung i ro muse hata ni Jahowa tu si Musa di halongonan Sinai.\n3:15 Bilangi ma angka anak ni si Lepi marompuompu dohot marmargamarga, nasa baoa olat ni na marumur sabulan dohot lobi sian i, ingkon bilangonmu do nasida.\n3:16 Jadi tole ma si Musa mamilangi nasida hombar tu hata ni Jahowa, songon naung tinonahonna i.\n3:17 Jala angka on do goar ni angka anak ni si Lepi: Si Gerson, si Kohat dohot si Merari.\n3:18 Alai anggo goargoar ni angka anak ni si Gerson marmargamarga on do: Si Libni dohot si Simei.\n3:19 Ia angka anak ni si Kohat marmargamarga: Si Amram, si Isebar, si Hebron dohot si Usiel.\n3:20 Ia angka anak ni si Merari marmargamarga: Si Mahli dohot si Musi. I ma marga ni halak Lepi marompuompu.\n3:21 Sian pinompar ni si Gerson ro marga ni halak Libni dohot marga ni halak Simei; i ma marga sian pinompar ni si Gerson.\n3:22 Ia torop ni bilangannasida i, nasa baoa olat ni na marumur sabulan dohot lobi sian i pitu ribu lima ratus halak toropna.\n3:23 Ia pinompar ni si Gerson, ingkon marsaro di pudi ni undungundung i tungkan hasundutan.\n3:24 Jala ingkon si Eliasap, anak ni Lael, ihutan ni pinompar ni si Gerson.\n3:25 Ingkon angka anak ni si Gerson do panahatan ni undungundung parluhutan i, i ma abit rimberimbena di bagasan dohot di langitlangitna dohot rimberimbe tutup ni pintu haroroan tu undungundung parluhutan i.\n3:26 Tole rimberimbe ni alaman dohot rimberimbe tutup ni pintu haroroan tu alaman na humaliang undungundung i dohot humaliang langgatan, ro di talina angka na masuk tu ulaonna be.\n3:27 Sian pinompar ni si Kohat ro marga ni halak Amram dohot marga ni halak Isebar dohot marga ni halak Hebron dohot marga ni halak Usiel; i ma angka marga sian pinompar ni si Kohat.\n3:28 Ia bilangan ni nasa baoa olat ni na marumur sabulan dohot lobi sian i ualu ribu onom ratus halak toropna, angka na marhalado di bagasan inganan na badia i.\n3:29 Ia pinompar ni si Kohat, ingkon marsaro di lambung ni undungundung i tungkan dangsina.\n3:30 Jala ingkon si Elisapan, anak ni si Usiel, ihutan ni pinompar ni si Kohat.\n3:31 Ingkon nasida do panahatan ni poti i, meja i, parpalitoan i, angka langgatan i dohot ulaula angka na badia i, angka na pinangke marulaon na badia, ro di rimberimbe rap dohot sude ulaulana.\n3:32 Alai ihutan ni angka induk ni halak Lepi, i ma si Eleasar, anak ni malim Aron; ibana do panahatan ni halak, angka na marhalado di inganan na badia i.\n3:33 Sian pinompar ni si Merari ro marga ni halak Mahli dohot marga ni halak Musi; i ma angka marga sian pinompar ni si Merari.\n3:34 Ia torop ni bilangannasida i, nasa baoa olat ni na marumur sabulan dohot lobi sian i onom ribu dua ratus halak toropna.\n3:35 Ingkon si Zuriel, anak ni si Abihail, ihutan ni pinompar ni si Merari, jala ingkon marsaro nasida di lambung ni undungundung i tungkan utara.\n3:36 Jala ingkon anak ni si Merari panahatan ni angka papan ni undungundung i ro di ransangransangna, angka tiangna, angka pat ni tiang i, ro di nasa ulaulana dohot sude na masuk tu ulaonna i.\n3:37 Angkup ni angka tiang ni alaman humaliang rap dohot angka patna, labangna dohot talina.\n3:38 Alai jolma angka na marsaro di adopan ni undungundung i tungkan habinsaran, di adopan ni undungundung parluhutan i tungkan purba, i ma si Musa. Si Aron dohot angka anakna i, asa nasida mangaradoti ulaon di inganan na badia i laho marhalado di halak Israel; tung sura jumonok halak sileban marulaon, ingkon marutang hosa ibana.\n3:39 Bilangan ni halak Lepi luhutna, angka na binilang ni si Musa dohot si Aron, hombar tu hata ni Jahowa, mangihuthon margana be, nasa baoa olat ni na marumur sabulan dohot lobi sian i duapulu dua ribu halak toropna.\n3:40 Dung i ro ma hata ni Jahowa tu si Musa: Bilangi ma nasa anak buhabaju di tongatonga ni halak Israel, olat ni na marumur sabulan dohot lobi sian i, jala buat huhut bilangan ni goargoarnasida i.\n3:41 Dung i buatonmu ma di Ahu halak Lepi bahen singkat ni nasa baoa buhabaju di tongatonga ni halak Israel, ai Ahu do Jahowa; jala pinahan ni halak Lepi bahen singkat ni nasa buhabaju di tongatonga ni pinahan ni halak Israel.\n3:42 Dung i dibilang si Musa ma, songon na tinonahon ni Jahowa tu ibana, nasa anak buhabaju di tongatonga ni halak Israel.\n3:43 Jadi dapot ma bilangan ni goargoar ni nasa anak buhabaju, olat ni na marumur sabulan dohot lobi sian i duapulu dua ribu dua ratus pitupulu tolu halak toropna tarbilang.\n3:44 Dung i ro ma hata ni Jahowa tu si Musa songon on:\n3:45 Buat ma halak Lepi bahen singkat ni nasa anak buhabaju di tongatonga ni halak Israel, jala pinahan ni halak Lepi bahen singkat ni pinahannasida, asa Ahu nampuna halak Lepi; ai Ahu do Jahowa.\n3:46 Angkup ni hepeng partobus ni sidua ratus pitupulu tolu halak, angka na ganda sian anak buhabaju ni halak Israel martimbangkon torop ni halak Lepi i.\n3:47 Ingkon buatonmu do limalima sekkel tobus ni sasahalak mangihuthon sekkel di inganan na badia i, duapulu gera sasekkel.\n3:48 Jala ingkon lehononmu do perak partobus ni halak angka na ganda i tu si Aron dohot tu angka anakna i.\n3:49 Jadi dibuat si Musa ma perak partobus i sian halak angka na ganda i, angka na tinobus ni halak Lepi.\n3:50 Sian buhabaju ni halak Israel do binuatna perak i saribu tolu ratus onompulu lima sekkel, marguru tu sekkel di inganan na badia.\n3:51 Dung i dilehon si Musa ma perak partobus i tu si Aron dohot tu angka anakna, hombar tu na tinonahon ni Jahowa tu si Musa.\n4:1 Dung i ro ma hata ni Jahowa tu si Musa dohot tu si Aron songon on:\n4:2 Buat ma bilangan ni angka anak ni si Kohat sian tongatonga ni angka anak ni Lepi marmargamarga dohot marompuompu.\n4:3 Olat ni na marumur tolupulu taon dohot lobi sian i sahat ro di limapulu taon umurna, nasa baoa na tau masuk tu ulaon, asa mangaradoti ulaon di bagasan undungundung parluhutan i.\n4:4 On do tahe ulaon tohonan ni angka anak ni si Kohat di bagasan undungundung parluhutan, i ma na badia sahali.\n4:5 Molo borhat parsaroan i, ingkon ro si Aron dohot angka anakna paijurhon rimberimbe i, jala balutonna tusi poti panindangion i.\n4:6 Ingkon bahenonna muse tu atasna salampis bobak ni pitudar, pahembangonna muse tusi sada tutup sian hain na rata langit situtu, dung i bahenonna ma haluhaluna tusi.\n4:7 Ingkon pahembangonna huhut tu meja hapeahan ni sagusagu na marhadohoan sada tutup sian hain na rata langit situtu, jala peakkononna tu atasna angka pinggan, saoan, hondi dohot mangkuk pangusean ni tuak tangkasan, jala sagusagu ariari ingkon peak di atasna.\n4:8 Ingkon pahembangonna huhut tu atasna tutup sian hain ma merham, bahenonna muse tusi salampis bobak ni pitudar, dung i bahenonna tusi angka haluhaluna.\n4:9 Dung i buatonnasida ma sada tutup sian hain na rata langit bahen pamaluti ni parpalitoan rap dohot palitona dohot panurturna, pangintopina ro di sude parmiahanna, angka na masuk tu ulaonna be.\n4:10 Ingkon balutanna parpalitoan i ro di sude ulaulana tu bobak ni pitudar salampis, dung i ampehononna tu sada ruarua.\n4:11 Tu atas langgatan sian sere pe ingkon pahembangonnasida sada tutup sian haen na rata langit, jala tutuponna muse dohot bobak ni pitudar, jala bahenonna tusi haluhaluna.\n4:12 Ingkon buatonnasida ma nasa ulaula tohonan, angka na pinangkenasida di bagasan inganan na badia i jala balutanna do i tu haen na rata langit, jala tutuponna do i muse dohot bobak ni pitudar, jala ampehononna tu atas ni ruarua.\n4:13 Ingkon paiasonna huhut langgatan i sian sirabun, jala pahembangonna tu atasna sada haen na tinubar.\n4:14 Dung i bahenonna ma tu atasna saluhut ulaulana, angka na pinangkena marhalado di atasna, i ma angka parapiapian, garpu, siuksiuk dohot mangkuk pamispisan ro di sude ulaula tu langgatan i, jala ingkon balutanna do i tu bobak ni pitudar jala bahenonna tusi haluhaluna.\n4:15 Ia dung sidung dibaluti si Aron dohot angka anakna i inganan na badia i ro di sude ulaula di inganan na badia i, uju naeng borhat parsaroan i, ingkon bongot ma angka anak ni si Kohat laho mangusung; alai ndang jadi jamaonnasida na badia i, ingkon mate nasida tung sura. I ma angka siusungon ni angka anak ni si Kohat sian undungundung parluhutan i.\n4:16 Alai anggo si Eleasar, anak ni malim Aron ma panahatan ni ulaon tohonan patureture miak tu parpalitoan, tole pamurpuri bahen daupa na hushus, tole pelean sipanganon ariari dohot miak pamiahion, tohonan patureture sandok undungundung i ro di nasa isina, nang inganan na badia i ro di angka ulaulana.\n4:17 Dung i ro ma hata ni Jahowa tu si Musa dohot tu si Aron songon on:\n4:18 Ndang jadi loasonmuna rendep marga ni pinompar ni si Kohat sian tongatonga ni halak Lepi!\n4:19 Ingkon on do bahenonmuna tu nasida, asa mangolu nasida, jala unang mate, tung sura ro nasida jumonok manjama na badia sahali: Ingkon si Aron dohot angka anakna masuk tu bagasan dohot patongonhon tu ganup nasida ulaonna be dohot siusungonna.\n4:20 Alai ndang jadi masuk tu bagasan anggo nasida naeng marnida pamalutina di inganan na badia i, asa unang mate nasida.\n4:21 Dung i ro muse hata ni Jahowa tu si Musa songon on:\n4:22 Buat ma huhut bilangan ni angka anak ni si Gerson marompuompu dohot marmargamarga.\n4:23 Olat ni na marumur tolupulu taon dohot lobi sian i sahat ro di limapulu taon umurna bilangonmu nasida nasa baoa na tau masuk tu ulaon, asa mangaradoti ulaon di bagasan undungundung parluhutan i.\n4:24 On do tahe ulaon tohonan ni angka pinompar ni si Gerson, sibahenonna dohot siusungonna.\n4:25 Ingkon nasida mangusung angka rimberimbe ni undungundung i, ro di undungundung parluhutan i tahe, rimberimbe langitlangitna dohot bobak ni pitudar pangkuphupina sian ginjang ro di rimberimbe tutup ni pintu haroroan tu undungundung parluhutan i.\n4:26 Ro di angka rimberimbe ni alaman dohot rimberimbe tutup ni pintu laho tu alaman na humaliang undungundung dohot langgatan i, ro di angka talina dohot sude ulaula ni tohonannasida i, luhut tahe angka sibahenon disi, ingkon patupaonnasida do.\n4:27 Hombar tu hata ni si Aron dohot angka anakna i tahe, ingkon radotan ni angka anak ni si Gerson sandok ulaon tohonan i, taringot tu sandok siusungonnasida dohot siulaonnasida; jala ingkon hamu pasahathon tu nasida, asa diringkoti sandok siusungonasida i.\n4:28 On do tahe ulaon tohonan ni pinompar ni angka anak ni si Gerson di bagasan undungundung parluhutan i, jala siradotannasida i, ingkon marpandapotan tu si Itamar, anak ni malim Aron.\n4:29 Angka anak ni si Merari pe marmargamarga dohot marompuompu, ingkon bilangonmu do.\n4:30 Olat ni na marumur tolupulu taon dohot lobi sian i sahat ro di limapulu taon umurna bilangonmu nasida, sude baoa angka na tau masuk tu pargansion laho mangaradoti ulaon tohonan di undungundung parluhutan i.\n4:31 Jala on do pasahaton siusungonnasida taringot tu sandok ulaon tohonannasida i di bagasan undungundung parluhutan i: angka papan ni undungundung, angka ransangransangna, angka tiangna rap dohot patna.\n4:32 Angkup ni angka tiang ni alaman humaliang rap dohot patna, labangna dohot talina, ro di sude ulaulana ro di nasa na masuk tu tohonannasida i; pola ingkon goaronmuna mamilangi angka ulaula i pasahathon tu ganup siusungonna be.\n4:33 On do tahe ulaon tohonan ni pinompar ni angka anak ni si Merari taringot tu saluhut siulaonnasida di bagasan undungundung parluhutan i, marpandapotan tu si Itamar, anak ni malim Aron.\n4:34 Jadi tole ma si Musa dohot si Aron ro di angka induk ni luhutan i mamilangi angka anak ni si Kohat marmargamarga dohot marompuompu.\n4:35 Olat ni na marumur tolupulu taon dohot lobi sian i sahat ro di limapulu taon umurna, sude baoa angka na tau masuk tu ulaon i, asa mangaradoti ulaon di bagasan undungundung parluhutan i.\n4:36 Jala jolma angka na tarbilangi marmargamarga dua ribu pitu ratus limapulu halak toropna.\n4:37 I do jolma angka na tarbilang sian pinompar ni si Kohat, sude jolma angka na marhalado di bagasan undungundung parluhutan i, angka naung binilang ni si Musa dohot si Aron, hombar tu hata ni Jahowa marhite sian si Musa.\n4:38 Tarbilang do huhut angka anak ni si Gerson marmargamarga dohot marompuompu.\n4:39 Olat ni na marumur tolupulu taon dohot lobi sian i, sahat ro di limapulu taon umurna, sude jolma angka na tau masuk tu pargansion mangaradoti ulaon di bagasan undungundung parluhutan i.\n4:40 Jala jolma angka na tarbilangi marmargamarga dohot marompuompu dua ribu onom ratus tolupulu halak toropna.\n4:41 I do jolma angka na tarbilang sian pinompar ni si Gerson, sude jolma angka na marhalado di bagasan undungundung parluhutan i, angka naung binilang ni si Musa dohot si Aron, hombar tu hata ni Jahowa.\n4:42 Tarbilang do huhut angka anak ni si Merari marmargamarga dohot marompuompu.\n4:43 Olat ni na marumur tolupulu taon dohot lobi sian i, sahat ro di limapulu taon umurna, sude jolma angka na tau masuk tu pargansion mangaradoti ulaon di bagasan undungundung parluhutan i.\n4:44 Jala jolma angka na tarbilangi marmargamarga tolu ribu dua ratus halak toropna.\n4:45 I do jolma angka na tarbilang sian pinompar ni si Merari, angka naung binilang ni si Musa dohot si Aron, hombar tu hata ni Jahowa marhite sian si Musa.\n4:46 Sude jolma na tarbilang, angka naung binilang ni si Musa dohot si Aron ro di angka induk ni Israel sian halak Lepi marmargamarga dohot marompuompu.\n4:47 Olat ni na marumur tolupulu taon dohot lobi sian i sahat ro di limapulu taon umurna, nasa baoa angka na masuk mangula ulaon tohonan dohot ulaon mangusung di bagasan undungundung parluhutan i.\n4:48 Luhut angka na tarbilangi ualu ribu lima ratus ualupulu halak toropna.\n4:49 Hombar tu hata ni Jahowa tarbilang nasida marhite sian si Musa, patongonhon ganup tu ulaon tohonanna dohot tu siusungonna; jala i do pamilangionna, na tinonahon ni Jahowa tu si Musa.\n5:1 Dung i ro muse hata ni Jahowa tu si Musa songon on:\n5:2 Dokkon ma halak Israel, asa dipabali nasida sian parsaroan saluhut halak na puruon dohot na somal marnipinipi ro di sude halak na ramun binahen ni bangke.\n5:3 Nang baoa, nang parompuan, ingkon pabalionmuna do tu balian ni parsaroan i, asa unang diramuni nasida parsaroannasida i, ala maringan Ahu di tongatongamuna.\n5:4 Jadi dibahen halak Israel ma songon i, dipabali ma nasida tu balian ni parsaroan i, hombar tu hata ni Jahowa tu si Musa, songon i ma dibahen halak Israel.\n5:5 Dung i ro muse hata ni Jahowa tu si Musa songon on:\n5:6 Paboa ma tu halak Israel: Tung sura sahalak baoa, manang parompuan naung mambahen nanggo sada sian angka dosa ni jolma, asa manjahati dompak Jahowa, laos marsala tu dirina jolma sisongon i.\n5:7 Ingkon topotanna ma dosana, angka naung binahenna i, jala ingkon pasuangonna ugasan i tu nampunasa hian, jala ambaanna tusi saparlimana, gararonna tu halak parutanganna i.\n5:8 Alai tung sura so adong di baoa i panean sihasolhotanna panjaloan utang i, ingkon tu Jahowa gararon utang i, bahen jambar ni malim, angkup ni birubiru tunggal pardenggan i, na mambahen pardengganan tu ibana.\n5:9 Luhut pelean tatingan pe sian saluhut na pinarbadiaan ni halak Israel, angka na binoannasida tu malim, ingkon malim i nampunasa.\n5:10 Jala manang ise na pabadiahon manang aha, laos ibana do nampunasa; jala manang ise na mangalehon tu malim manang aha, laos ibana do nampunasa.\n5:11 Dung i ninna Jahowa muse tu si Musa songon on:\n5:12 Paboa ma tu halak Israel songon on: Tung sura dituhas sada baoa jolmana tardege pinggol ni dalan palea baoa i.\n5:13 Nunga pola sampur baoa na asing tu nasida, alai ndang dapot diida sinondukna i, marsibuni nasida tarramun, jala ndang adong sitindangi dompak nasida, manang dapot tartangkup nasida.\n5:14 Tung sura songgop tu ibana tondi pangiburuon, gabe mangiburu ibana mida jolmana, ala naung tutu tarramun nasida; manang songgop pe tondi pangiburuon tu ibana gabe mangiburu ibana mida jolmana, hape ndang tutu nian tarramun nasida.\n5:15 Jadi ingkon boanon ni baoa i ma jolmana tu jolo ni malim, boanonna huhut peleanna taringot tu nasida, saparsampulu epah itak dahanon; alai ndang jadi dogilonna tusi miak, jala ndang jadi bahenonna daupa tusi; ai pelean sipanganon pangiburuon do i, pelean sipanganon parningotan, pasingothon hajahaton.\n5:16 Dung i toguon ni malim i ma nasida, asa pajongjongkon di adopan ni Jahowa.\n5:17 Dung i buaton ni malim i ma sian aek na badia di bagasan guriguri tano, buatonna huhut orbuk sian pantar ni undungundung i jala bahenonna do i tu bagasan aek i.\n5:18 Dung i pajongjongon ni malim i ma parompuan i di adopan ni Jahowa, songon i manangkas uluna, jala lehononna tu tanganna pelean sipanganon parningotan, i ma pelean sipanganon pangiburuon, jala ingkon di bagasan tangan ni malim i aek na paet na parohon torutoru.\n5:19 Dung i patolonon ni malim ma parompuan i, huhut dohononna tu nasida: Molo tung so sampur ho tu manang ise jala molo tung so tutu tardege pinggol ni dalan ho gabe tarramun, lias ma ho sian torutoru hinorhon ni aek na paet on.\n5:20 Alai molo tutu ho tardege pinggol ni dalan gabe tarramun jala sampur ho tu baoa na asing di balik ni sinondukmu.\n5:21 Ingkon patolonon ni malim ma parompuan i marhitehite sumpa burabura on; laos dohonon ni malim ma tu parompuan i: Sai dibahen Jahowa ma ho gabe panginonaan ni bura dohot torutoru di tongatonga ni bangsom, asa marpuhungan gontingmu bahenon ni Jahowa, jala busungon ia butuham.\n5:22 Ingkon masuk ma aek on na parohon torutoru tu bagasan butuham, asa busungon butuham dibahen jala puhung gontingmu! Dung i dohonon ni parompuan i ma Amen, Amen!\n5:23 Dung i ingkon suraton ni malim i ma angka bura i tu pustaha sambulung, jala apusanna muse dohot aek na paet i.\n5:24 Dung i painumhononna muse tu parompuan i aek na paet i na parohon torutoru, asa masuk tu bagasan butuhana aek na parohon torutoru i gabe jea bolon.\n5:25 Dung i ingkon buaton ni malim ma sian tangan ni parompuan i pelean sipanganon pangiburuon, jala tatingtatingonna pelean sipanganon i di adopan ni Jahowa, laos pelehononna ma i di atas langgatan.\n5:26 Dung i pohulon ni malim i ma sampohul sian pelean sipanganon bahen parningotanna jala suda do i tutungonna di atas langgatan, dung i painumhononna ma anggo aek i tu parompuan i.\n5:27 Ia dung dipainumhon aek i tu nasida, molo tung na tutu tarramun nasida jala marlea sinondukna i dibahen, ingkon masuk ma tu bagasan nasida aek na parohon torutoru gabe jea bolon, gabe busungon butuhana jala puhung gontingna, jala parompuan i gabe panginonaan ni bura di tongatonga ni bangsona.\n5:28 Alai tung sura ndang tarramun parompuan i, lias do nasida tahe ndang mangonai torutoru tu nasida, tarbahensa do marhangoluan tu joloan on.\n5:29 I ma patik taringot tu pangiburuon, tung sura tardege pinggol ni dalan sada parompuan na marharajaan, gabe tarramun.\n5:30 Manang tung sura songgop tu sada baoa tondi pangiburuon, gabe mangiburu ibana mida jolmana, ingkon pajongjongonna jolmana i di adopan ni Jahowa, jala bahenon ni malim i tu nasida sandok hombar tu patikon.\n5:31 Jadi ingkon lias ma anggo baoa i sian hajahaton, alai anggo tu parompuan i, ingkon manginona ma hajahatonna i.\n6:1 Dung i ro muse hata ni Jahowa tu si Musa songon on:\n6:2 Paboa ma tu halak Israel angka hata on: Tung sura sada baoa manang parompuan marbagabaga hasurungan, bagabaga ni halak Nasir, naeng pasahathon dirina tu Jahowa.\n6:3 Ingkon paholangonna dirina sian anggur dohot siinumon na horas, jala ndang jadi inumonna tuak na pang manang na hona raru, jala ndang jadi inumonna sandok aek ni parbue ni anggur jala ndang jadi panganonna parbue ni anggur nambura tinapu manang na jinomur.\n6:4 Saleleng masa bagabaga hanasironna ndang jadi panganonna agia aha na pinauli sian hau anggur, nang sian batuna manang langkatna.\n6:5 Saleleng masa bagabaga hanasironna ndang jadi dais raut parnabung tu uluna; saleleng so gok dope ariari hanasironna tu Jahowa, ingkon badia ibana, ingkon pasombuonna ganjang obuk ni uluna i.\n6:6 Saleleng masa ariari ni hanasironna tu Jahowa ndang jadi ibana jumonok tu halak na mate.\n6:7 Ndang jadi ramunanna dirina nang ala ni bangke ni amana manang inana, anggina manang ibotona pe, ai bagabaga hanasiron tu Debatana do di atas uluna.\n6:8 Saleleng ariari ni hanasironna, badia do ibana di Jahowa.\n6:9 Tung sura mate satongkin sahalak di lambungna so pangkirimanna, tarramun ma ulu hanasironna i; dibahen i ingkon gorbangonna uluna di ari pangurasanna; di ari papituhon tahe ingkon gorbangonna uluna.\n6:10 Tole paualuarihon ingkon boanonna dua anduhur tabu manang dua anak ni darapati tu malim, tu pintu ni undungundung parluhutan i.\n6:11 Ingkon hobason ni malim ma na sada bahen pelean pardosaon, jala na sadanari bahen pelean situtungon, asa mambahen pardenggananna, ala naung mardosa ibana binahen ni bangke i, asa parbadiaanna uluna di ari na sasada i.\n6:12 Asa diparata muse ariari hanasironna binagabagahonna tu Jahowa, ingkon boanonna huhut sada anak ni birubiru na marumur sataon bahen pelean parsalaan. Alai ndang be masuk tu etongan anggo angka ari parjolo i, ala naung tarramun hanasironna i.\n6:13 Jala on do patik tu halak Nasir: Ia dung gok ariari hanasironna i boanon ma ibana tu pintu ni undungundung parluhutan i.\n6:14 Ingkon boanonna huhut peleanna tu Jahowa, sada anak ni birubiru tunggal na marumur sataon na so martihas bahen pelean situtungon dohot sada anak ni birubiru boruboru na marumur sataon, na so martihas, bahen pelean pardosaan, jala sada birubiru tunggal na so martihas bahen pelean hamauliateon.\n6:15 Tole muse sahirang na marisi sagusagu na so niasoman sian itak na lamot na nidogil dohot miak dohot timpatimpa na so niasoman na marsapu miak rap dohot peleanna sipanganon dohot siinumon.\n6:16 Dung i boanon ni malim ma i jumonok tu adopan ni Jahowa laos hobasonna bahen peleanna pardosaon dohot situtungon.\n6:17 Dung i pelehononna ma birubiru tunggal i bahen pelean hamauliateon tu Jahowa rap dohot hirang na marisi sagusagu na so niasoman; ingkon pelehonon ni malim i huhut peleanna sipanganon dohot siinumon.\n6:18 Dung i ingkon gorbangon ni halak Nasir i ma ulu hanasironnasida i, di jolo pintu ni undungundung parluhutan i, dung i ingkon buatonna ma obuk ni ulu hanasironna i jala bahenonna tu atas api na di toru ni pelean hamauliateon i.\n6:19 Dung i buaton ni malim i ma sian birubiru tunggal i hae jolo naung nilompa i dohot sada sagusagu na so niasoman sian hirang i dohot sada timpatimpa na so niasoman jala ampehononna do i tu tangan ni halak Nasir i duansa, dung ginorbanganna obuk ni hanasironna.\n6:20 Dung i ingkon tatingtatingon ni malim ma i bahen pelean tatingtatingon di adopan ni Jahowa; na badia di malim ma i rap dohot andora pelean tatingan dohot hae jolo pelean tatingan i. Dung salpu i jadi ma minum anggur halak Nasir i.\n6:21 I ma patik tu halak Nasir, naung marbagahon peleanna tu Jahowa ala ni hanasironna, lobi sian na dapot tanganna hian; hombar tu bagabagana naung binagabagahonna i, ingkon songon i do bahenonna hombar tu patik ni hanasironna i.\n6:22 Dung i ro muse ma hata ni Jahowa tu si Musa songon on:\n6:23 Patolhas ma hatangkon tu si Aron dohot tu angka anakna i: Ingkon songon on do dohononmuna tu halak Israel, laho mamasumasu nasida:\n6:24 Sai dipasupasu jala diramoti Jahowa ma ho!\n6:25 Dipasondangkon Jahowa ma Bohina tu ho, jala asi rohana mida ho!\n6:26 Didompakkon Jahowa ma Bohina tu ho jala dipasaorhon ma dame tu tondim!\n6:27 Ingkon songon i ma ampehononnasida Goarhu (Jahowa) tu halak Israel, asa Ahu mamasumasu nasida.\nAugust 21, 2008 · 13:51\n7:1 Jadi dung jumpang ari hasisidungna naung pinajongjong ni si Musa undungundung i, naung miniahanna dohot naung pinarbadiaanna ro di saluhut ulaulana, sun miniahanna dohot pinarbadiaanna nang langgatan i ro di sandok ulaulana.\n7:2 Jadi diboan angka induk ni Israel, angka ihutan marompuompu, nasida angka induk marmargamarga, angka na manguluhon halak na tarbilangi.\n7:3 Diboan nasida ma tutu angka peleannasida i tu adopan ni Jahowa: Onom hureta marhulambu dohot sampulu dua lombu, duadua induk sada hureta jala salombu be ganup induk, jala diboan nasida do i jumonok tu adopan ni undungundung i.\n7:4 Dung i ro muse hata ni Jahowa tu si Musa songon on:\n7:5 Jalo ma luhutna i sian nasida, asa masuk angka i tu ulaon di undungundung parluhutan i, jala pasahat ma i tu halak Lepi, tu ganup hombar tu ulaonna be.\n7:6 Jadi dijalo si Musa ma angka hureta dohot lombu i jala dipasahat ma i tu halak Lepi.\n7:7 Dua hureta dohot opat lombu dipasahat tu angka anak ni si Gerson, hombar tu ulaonnasida i.\n7:8 Jala opat hureta dohot ualu lombu dipasahat tu angka anak ni si Merari, hombar tu ulaonnasida i, marpandapotan tu si Itamar, anak ni malim Aron.\n7:9 Alai anggo tu angka anak ni si Kohat, ndang agia aha dilehon, ala nasida panahatan ni ulaon di inganan na badia i, ingkon usungonnasida do i di abarana.\n7:10 Jadi laos dipelehon angka induk i ma peleanna be laho pasahathon langgatan i di ari uju pamiahanna, laos diboan angka induk i do peleannasida i jumonok tu adopan ni langgatan i.\n7:11 Dung i ninna Jahowa ma tu si Musa: Ingkon sasahalak induk i di arina be mamboan peleanna laho pasahathon langgatan i.\n7:12 Jala na mamelehon peleanna di ari parjolo, i ma si Nahason, anak ni si Aminadab, sian marga Juda.\n7:13 Ia peleanna i sada saoan perak, saratus tolupulu sekkel dokdokna; sada mangkuk pamispisan sian perak, pitupulu sekkel dokdokna, marguru tu sekkel di inganan na badia i; duansa i gok dohot itak na lamot, na nidogil dohot miak bahen pelean sipanganon.\n7:14 Sada saoan sian sere sampulu sekkel dokdokna, gok daupa.\n7:15 Sada anak ni lombu, sada birubiru tunggal, sada anak ni birubiru na marumur sataon bahen pelean situtungon.\n7:16 Sada hambing tunggal bahen pelean pardosaon.\n7:17 Dua lombu, lima birubiru tunggal, lima hambing tunggal dohot lima anak ni birubiru ma marumur sataon bahen pelean hamauliateon. I ma pelean ni si Nahason, anak ni si Aminadab.\n7:18 Di ari paduahon mamelehon Natanael, anak ni si Zuar, ihutan ni halak Isasar.\n7:19 Pelean pinelehonna i i ma sada saoan perak, saratus tolupulu sekkel dokdokna; sada mangkuk pamispisan sian perak, pitupulu sekkel dokdokna, marguru tu sekkel di inganan na badia i; duansa i gok dohot itak na lamot, na nidogil dohot miak bahen pelean sipanganon.\n7:20 Sada saoan sian sere sampulu sekkel dokdokna, gok daupa.\n7:21 Sada anak ni lombu, sada birubiru tunggal, sada anak ni birubiru na marumur sataon bahen pelean situtungon.\n7:22 Sada hambing tunggal bahen pelean pardosaon.\n7:23 Dua lombu, lima birubiru tunggal, lima hambing tunggal dohot lima anak ni birubiru, na marumur sataon bahen pelean hamauliateon. I ma pelean ni si Natanael, anak ni si Zuar.\n7:24 Di ari patoluhon mamboan peleanna ihutan ni halak Zebulon, i ma si Eliab, anak ni si Helon.\n7:25 Pelean binoanna i, i ma sada saoan perak, saratus tolupulu sekkel dokdokna; sada mangkuk pamispisan sian perak, pitupulu sekkel dokdokna, marguru tu sekkel di inganan na badia i; duansa i gok dohot itak na lamot, na nidogil dohot miak, bahen pelean sipanganon.\n7:26 Sada saoan sian sere sampulu sekkel dokdokna, gok daupa.\n7:27 Sada anak ni lombu, sada birubiru tunggal, sada anak ni birubiru na marumur sataon bahen pelean situtungon.\n7:28 Sada hambing tunggal bahen pelean pardosaon.\n7:29 Dua lombu, lima birubiru tunggal, lima hambing tunggal dohot lima anak ni birubiru, na marumur sataon bahen pelean hamauliateon. I ma pelean ni si Eliab, anak ni si Helon.\n7:30 Di ari paopathon mamboan peleanna ihutan ni halak Ruben, i ma si Elizur, anak ni si Sedeur.\n7:31 Pelean binoanna i i ma sada saoan perak, saratus tolupulu sekkel dokdokna; sada mangkuk pamispisan sian perak, pitupulu sekkel dokdokna, marguru tu sekkel di inganan na badia i; duansa i gok dohot itak na lamot, na nidogil dohot miak bahen pelean sipanganon.\n7:32 Sada saoan sian sere sampulu sekkel dokdokna, gok daupa.\n7:33 Sada anak ni lombu, sada birubiru tunggal, sada anak ni birubiru, na marumur sataon bahen pelean situtungon.\n7:34 Sada hambing tunggal bahen pelean pardosaon.\n7:35 Dua lombu, lima birubiru tunggal, lima hambing tunggal dohot lima anak ni birubiru, na marumur sataon bahen pelean hamauliateon. I ma pelean ni si Elizur, anak ni si Sedeur.\n7:36 Di ari palimahon mamboan peleanna ihutan ni halak Simeon, i ma si Selumiel, anak ni si Zurisaddai.\n7:37 Pelean binoanna i i ma sada saoan perak, saratus tolupulu sekkel dokdokna; sada mangkuk pamispisan sian perak, pitupulu sekkel dokdokna, marguru tu sekkel di inganan na badia i; duansa i gok dohot itak na lamot, na nidogil dohot miak bahen pelean sipanganon.\n7:38 Sada saoan sian sere sampulu sekkel dokdokna, gok daupa.\n7:39 Sada anak ni lombu, sada birubiru tunggal, sada anak ni birubiru, na marumur sataon bahen pelean situtungon.\n7:40 Sada hambing tunggal bahen pelean pardosaon.\n7:41 Dua lombu, lima birubiru tunggal, lima hambing tunggal dohot lima anak ni birubiru, na marumur sataon bahen pelean hamauliateon. I ma pelean ni si Selumiel anak ni si Zurisaddai.\n7:42 Di ari paonomhon mamboan peleanna ihutan ni halak Gad, i ma si Eliasap, anak ni si Deuel.\n7:43 Pelean binoanna i i ma sada saoan perak, saratus tolupulu sekkel dokdokna; sada mangkuk pamispisan sian perak, pitupulu sekkel dokdokna, marguru tu sekkel di inganan na badia i; duansa i gok dohot itak na lamot, na nidogil dohot miak bahen pelean sipanganon.\n7:44 Sada saoan sian sere, sampulu sekkel dokdokna, gok daupa.\n7:45 Sada anak ni lombu, sada birubiru tunggal, sada anak ni birubiru na marumur sataon bahen pelean situtungon.\n7:46 Sada hambing tunggal bahen pelean pardosaon.\n7:47 Dua lombu, lima birubiru tunggal, lima hambing tunggal dohot lima anak ni birubiru na marumur sataon bahen pelean hamauliateon. I ma pelean ni si Eliasap, anak ni si Deuel.\n7:48 Di ari papituhon mamboan peleanna ihutan ni halak Epraim, i ma si Elisama, anak ni si Amihud.\n7:49 Pelean binoanna i i ma sada saoan perak, saratus tolupulu sekkel dokdokna; sada mangkuk pamispisan sian perak, pitupulu sekkel dokdokna, marguru tu sekkel di inganan na badia i; duansa i gok dohot itak na lamot, na nidogil dohot miak bahen pelean sipanganon.\n7:50 Sada saoan sian sere sampulu sekkel dokdokna, gok daupa.\n7:51 Sada anak ni lombu, sada birubiru tunggal, sada anak ni birubiru, na marumur sataon bahen pelean situtungon.\n7:52 Sada hambing tunggal bahen pelean pardosaon.\n7:53 Dua lombu, lima birubiru tunggal, lima hambing tunggal dohot lima anak ni birubiru na marumur sataon bahen pelean hamauliateon. I ma pelean ni si Elisama, anak ni si Amihud.\n7:54 Di ari paualuhon mamboan peleanna ihutan ni halak Manasse, i ma si Gamaliel, anak ni si Pedazur.\n7:55 Pelean binoanna i i ma sada saoan perak, saratus tolupulu sekkel dokdokna; sada mangkuk pamispisan sian perak, pitupulu sekkel dokdokna, marguru tu sekkel di inganan na badia i; duansa i gok dohot itak na lamot, na nidogil dohot miak bahen pelean sipanganon.\n7:56 Sada saoan sian sere sampulu sekkel dokdokna, gok daupa.\n7:57 Sada anak ni lombu, sada birubiru tunggal, sada anak ni birubiru, na marumur sataon bahen pelean situtungon.\n7:58 Sada hambing tunggal bahen pelean pardosaon.\n7:59 Dua lombu, lima birubiru tunggal, lima hambing tunggal dohot lima anak ni birubiru, na marumur sataon bahen pelean hamauliateon. I ma pelean ni si Gamaliel, anak ni si Pedazur.\n7:60 Di ari pasiahon mamboan peleanna ihutan ni halak Benjamin, i ma si Abidan, anak ni si Gidion i.\n7:61 Pelean binoanna i, i ma sada saoan perak, saratus tolupulu sekkel dokdokna; sada mangkuk pamispisan sian perak, pitupulu sekkel dokdokna, marguru tu sekkel di inganan na badia i; duansa i gok dohot itak na lamot, na nidogil dohot miak bahen pelean sipanganon.\n7:62 Sada saoan sian sere sampulu sekkel dokdokna, gok daupa.\n7:63 Sada anak ni lombu, sada birubiru tunggal, sada anak ni birubiru, na marumur sataon bahen pelean situtungon.\n7:64 Sada hambing tunggal bahen pelean pardosaon.\n7:65 Dua lombu, lima birubiru tunggal, lima hambing tunggal dohot lima anak ni birubiru, na marumur sataon bahen pelean hamauliateon. I ma pelean ni si Abidan, anak ni si Gidion i.\n7:66 Di ari pasampuluhon mamboan peleanna ihutan ni halak Dan, i ma si Ahieser, anak ni si Amisaddai.\n7:67 Pelean binoanna i, i ma sada saoan perak, saratus tolupulu sekkel dokdokna; sada mangkuk pamispisan sian perak, pitupulu sekkel dokdokna, marguru tu sekkel di inganan na badia i; duansa i gok dohot itak na lamot, na nidogil dohot miak, bahen pelean sipanganon.\n7:68 Sada saoan sian sere sampulu sekkel dokdokna, gok daupa.\n7:69 Sada anak ni lombu, sada birubiru tunggal, sada anak ni birubiru na marumur sataon bahen pelean situtungon.\n7:70 Sada hambing tunggal bahen pelean pardosaon.\n7:71 Dua lombu, lima birubiru tunggal, lima hambing tunggal dohot lima anak ni birubiru na marumur sataon bahen pelean hamauliateon. I ma pelean ni si Ahieser, anak ni si Amisaddai.\n7:72 Di ari pasampulusadahon mamboan peleanna ihutan ni halak Aser, i ma si Pagiel, anak ni si Okran.\n7:73 Pelean binoanna i, i ma sada saoan perak, saratus tolupulu sekkel dokdokna; sada mangkuk pamispisan sian perak, pitupulu sekkel dokdokna, marguru tu sekkel di inganan na badia i; duansa i gok dohot itak na lamot, na nidogil dohot miak bahen pelean sipanganon.\n7:74 Sada saoan sian sere sampulu sekkel dokdokna, gok daupa.\n7:75 Sada anak ni lombu, sada birubiru tunggal, sada anak ni birubiru na marumur sataon bahen pelean situtungon.\n7:76 Sada hambing tunggal bahen pelean pardosaon.\n7:77 Dua lombu, lima birubiru tunggal, lima hambing tunggal dohot lima anak ni birubiru na marumur sataon bahen pelean hamauliateon. I ma pelean ni si Pagiel, anak ni si Okran.\n7:78 Di ari pasampulu duahon mamboan peleanna ihutan ni halak Naptali, i ma si Ahira, anak ni si Enan.\n7:79 Pelean binoanna i, i ma sada saoan perak, saratus tolupulu sekkel dokdokna; sada mangkuk pamispisan sian perak, pitupulu sekkel dokdokna, marguru tu sekkel di inganan na badia i; duansa i gok dohot itak na lamot, na nidogil dohot miak bahen pelean sipanganon.\n7:80 Sada saoan sian sere sampulu sekkel dokdokna, gok daupa.\n7:81 Sada anak ni lombu, sada birubiru tunggal, sada anak ni birubiru na marumur sataon bahen pelean situtungon.\n7:82 Sada hambing tunggal bahen pelean pardosaon.\n7:83 Dua lombu, lima birubiru tunggal, lima hambing tunggal dohot lima anak ni birubiru na marumur sataon bahen pelean hamauliateon. I ma pelean ni si Ahira, anak ni si Enan.\n7:84 On do pelean laho pasahathon langgatan di ari pamiahionna sian angka ihutan ni Israel sampulu dua saoan perak, sampulu dua mangkuk pamispisan sian perak, sampulu dua saoan sere.\n7:85 Saratus tolupulu sekkel perak dokdok ni saoan i sadasada, jala pitupulu sekkel dokdok ni mangkuk pamispisani sadasada, asa dokdok ni saluhut perak tu angka ulaula i dua ribu opat ratus sekkel marguru tu sekkel di inganan na badia i.\n7:86 Sampulu dua saoan sere, angka na gok daupa, sampulu sekkel dokdokna sadasada, marguru tu sekkel di inganan na badia i, asa dokdok ni saluhut sere tu angka saoan i saratus duapulu sekkel.\n7:87 Saluhut pinahan bahen pelean situtungon, i ma sampulu dua lombu, sampulu dua birubiru tunggal, sampulu dua anak ni birubiru na marumur sataon rap dohot peleanna sipanganon dohot sampulu dua hambing tunggal bahen pelean pardosaon.\n7:88 Ia torop ni angka pinahan bahen pelean hamauliateon, i ma duapulu opat anak ni lombu, onompulu birubiru tunggal, onompulu hambing tunggal, onompulu anak ni birubiru na marumur sataon. I ma angka pelean laho pasahathon langgatan i, dung sidung dimiahi.\n7:89 Dung i di na masuk si Musa tu bagasan undungundung parluhutan i, naeng mangkatai dohot Jahowa, sai tangkas do dibege soara ni Jahowa, na mangkatai dohot ibana sian langkop pardengganan, na di atas ni poti panindangion i di holangholang ni kerubim na dua i, sian i mangkatai Jahowa tu ibana.


I Musa 48 | Alkitab TOBA\n← I Musa 49\nI Musa 47 →\n48:1 Jadi dung salpu angka jamita ondeng, tarbortik ma tu si Josep: Ida ma, marsahit do amanta. Jadi diarahon ma anakna na dua i: Si Manasse dohot si Epraim.\n48:2 Jadi dung tarbortik tu si Jakkob, adong na mandok: Ida ma, nunga ro anakmu si Josep manopot ho, gabe dipatogar si Israel ma dirina, hundul ma ibana di podomanna.\n48:3 Dung i ninna si Jakkob ma mandok si Josep, boti ma i: Huida do Debata, pargogo na so hatudosan di huta Lus, di tano Kanaan, jala dipasupasu ahu.\n48:4 Jala ninna do mandok ahu: Ida ma, hutumpahi pe ho marpinompar, jala hupatorop pe ho, hubahen pe ho gabe abalan ni angka bangso, jala lehononku do tano on tu pinomparmu sogot, bahen partohapannasida salelenglelengna.\n48:5 Nuaeng pe, anakmu na dua i, na tubu di ho di tano Misir, tagan so ro dope ahu mandapoti ho tu tano Misir on: Si Epraim dohot si Manasse, ahu ma nampuna nasida, sobokkon si Ruben dohot si Simeon.\n48:6 Alai anakmu angka na tubu dungkon ni, ho ma nampunasa, goar ni angka hahanasida i ma panggoarhononna di partaliannasida.\n48:7 Ai di na ro i ahu sian Padang-Aram, mate do si Rahel di tano Kanaan, di dalan mardonokkon huta Eprata, laos hutanom do ibana disi, di dalan laho tu Eprata, i ma Betlehem.\n48:8 Dung i dibereng si Israel ma angka anak ni si Josep, jala didok ma: Ise do angka nasida on?\n48:9 Jadi ninna si Josep ma mandok amana i; anakku do nasida, angka na nilehon ni Debata di ahu dison. Jadi didok si Jakkob ma: Ua togu nasida tu lambungkon, asa hupasupasu nasida.\n48:10 Ai nunga rambon mata ni si Israel dibahen torasna, ndang be torang ibana marnida. Jadi dipajonok ma na dua i tu ibana, gabe diumma ma nasida, jala dihaol.\n48:11 Dung i ninna si Israel ma mandok si Josep: Nunga huida bohim, so hirimhirim ni rohangku jala ida ma, dohot do pinomparmu dipaidahon Debata tu ahu.\n48:12 Dung i ditogu si Josep ma nasida sian ampuanna, jala manungkap ibana tu tano di jolona.\n48:13 Dung i dibuat si Josep ma nasida duansa, si Epraim di siamunna, tondong ni sihambirang ni si Israel, jala si Manasse di sihambirangna, tondong ni siamun ni si Israel, jala dipajonok nasida tu ibana.\n48:14 Alai dipatoltol si Israel ma tanganna siamun laho mangampehon tu ulu ni si Epraim, atek pe ibana siampudan, jala tanganna sihambirang tu ulu ni si Manasse, dituntun rohana do mambahen songon i tanganna i, atek pe si Manasse sihahaan.\n48:15 Dung i dipasupasu si Israel ma si Josep, ninna ma: Debata, ni hinabiaran ni angka daompung, si Abraham dohot si Isak, angka na marparange di jolona, Debata siparmahan ahu saleleng ahu adong rasirasa sadari on.\n48:16 Suruan, na palua ahu sian nasa parmaraan, i ma mamasumasu dakdanak na dua on, sai tarbarita ma goarhu marhitehite nasida, ro di goar ni angka daompung si Abraham dohot si Isak, sai sobokkon dengke ma hinadeaknasida di pusoran ni tano on.\n48:17 Alai dung diida si Josep, na niampehon ni amana tanganna siamun i tu ulu ni si Epraim, sogo ma rohana marnida, gabe ditiop ma tangan ni amana i paunsathon sian ulu ni si Epraim tu ulu ni si Manasse.\n48:18 Jadi didok si Josep ma mandok amana i: Ndang songon i, ale amang, ai on do sihahaan, ampehon ma tanganmu siamun tu uluna.\n48:19 Alai manjua do amana i, ninna ma: Tangkas do i huboto, ale anaha! Ibana pe gabe bangso do sogot, balga do nang ibana; alai sai na umbalga do anggina i sogot sian ibana, jala pinomparna i sogot abalan ni angka bangso.\n48:20 Jadi dipasupasu ma nasida di na sadari i, ninna ma: Marhitehite ho do mamasumasu si Israel, dohonon ni halak ma: Dibahen Debata ma ho, songon si Epraim dohot songon si Manasse! Jadi jumolo ma si Epraim dibahen maradophon si Manasse.\n48:21 Dung i ninna si Israel ma mandok si Josep: Ida ma, na mate ma anggo ahu, alai sai donganan ni Debata do hamu, sai pasuangonna do hamu tu tano ni ompumuna.\n48:22 Ianggo ahu, nunga hulehon di ho tano i santurpuk hasurunganmu sian angka haham, na hubuat sian halak Amori marhitehite podangku dohot siorhu.


Salt-Yui New Testament Yems 1\nYal Jems pasi bol tongwo dimia\n1 Ena wiyol para weni God gamahobo molere, ganba banta banta ke pai onga hobi, na yahuno di ni teya. God ire, nan hobana Yisas Kraist ire dire, honagi ol tega yal Yems moliwa.\nTal oun dongwo u ni au sinangwo i nimni monana dire ol ni tenangwo ha\n2 Enambi hobo, tal oun dongwo maing maing u ni au sinangwo, tamamia dire wai pire molo. 3 Kraist pir tere pi tege enga i, nimni mon mo, molkin mo, suang i harala dire ol ni tenamia, tamamia dire bol haure oli nanga nanga nimni monanua. Monanga ipire wai pire molo. 4 Tal oun dongwo maing maing u ni au sinangwo irai, tamamia dire bol haure oli nanga, ari nomani bir pare mongwo meri mole tal nigi dongwo taniga wabo si na tekinama dire kwi hanere amane mol i pio.\nYal ta nomani bir paikinangwo God sirin bol tere inangwo ha\n5 Ena amane mole tal dime dire olala di pinanba, maing pir po sikinanga, God di tibi ol na to dire sirin bol to. Tenanga, God pirari pare to bir hole ari para weni tomia, kura ha di ni tekinamia, ni tal dime dire onanga maing di tibi ol ni tenamia, pir po sinanua. 6 Sinanba, God sirin bol tenanga haung, nomani susu sinanga pir ni tekinamia, nomani susu sikire God tani aki di na tenangwo pamia di pire sirin bol to. God sirin bol tere nomani susu sinanga, er mining hair sire teri kungwo meri kunania. 7-8 Kunanga iwe, kuru dungwo yal monania, nomani tani sikinia, God na tenangwo pamia di pinanga paikimia, ni tekinangwo pamua.\nTal a nekungwo hobi ire, miki weni a nongwo hobi ire dire, ol wanangwo ha.\n9 Ena Kraist gamahobo tal a nekungwo yal ta, God sigare kul na tere aki di na tenangure u wai naminua di pinangwo irai, gun ere monangwo pamua. 10 Te Kraist gamahobo talhan miki a nongwo yal ta monangwo, er kuung sire uli di yare bil yangwo meri talhan anongwo i bil yare wai sinangwo gun ere monangwo pamua. Talongwo gun ere moname? Er kuung sire gobari dikimba, ari dongwo uli di yare wai sungwo meri, talhan miki a nongwo i, ganba bani egin tomia wai sinamua. 11 Ena ari mo sina ure nega dere dongure, er kuung sungwo i meginere uli di yamua. Yangwo meri, talhan miki a nongwo yal ta bisnisi oli pire ol kuung gare sikinamba, bangi si hala sire gonamua.\nYal ta tal oun dongwo suang i harala dire u au sinangwo ha\n12 Yal ta tal oun dongwo suang i harala dire, u au sinangure nimni monangwo miling panamua. Talongwo miling paname? Nimni mongwo ipire miling panamia, ari yong miling God tongwo hobi God nomani hon ni teralua dire aling kere engwo meri tenangure inangwo pamua. 13 Te yal ta tal oun dongwo u au sinangure nimni molkire, God hol aidole, hogal sinangwo yal i sire God na krauna simua di tenangwo paikimia. Yal ta tal nigi dongwo olo dire God kraung sinangwo paikimio, te God tal nigi dongwo olo dire yal ta kraung sikinamua. 14 Nan yal tan tani krauna sinangwo haung, na nan nomani si piminga wai pangure tal nigi dongwo onamna di piminga i, krauna simua. 15 Sungure yona inaning girimia tal nigi dongwo ominua. Omingere nan gonama dire God pring na tomia, gonaminua. Gonaminga ipire God nan krauna sikimia, nan yona inaning girungure tal nigi dongwo ol waminua.\n16 Enambi hobo, ni nin nomani si pinga i, kela kul ni tenangwo ha pangwo dima dire bol yakio. God na krauna simia tal nigi dongwo oliwa dire bol yakio. 17 Tal wai para weni ganba bani ire nere are monga i, God pirari pare ya moni ni tomia, tal nigi dongwo onana dire kraun sikimua. Ya moni ni tongwo yal God iwe, ari haba kulmona au di ni tongwo hobi ol e ni tere hobang momia. Molere au di na tongwo hobi haung ta u terewa sire au di na tekimba, God haung haung au di na tomua. 18 Tere ha pangwo maing i tibi ol na tomia pirere nomani hon ire sigare kuminua. Kumingere talhan ol engwo hobi nan homa e tere mo hora kuminua.\nHa maing pinaminga pamba, a i si ware doling bonaminga wai pangwo ha\n19 Ena yahuna hobo, ni yalhobi ha maing haung haung pirala di onanga pamba, homa ha i a i si ware emgi di tibi ol tenanga pamua. Te ha maing di tibi ol tenanga, ha maing kura ha dire di tenanga paikimua. 20 Ha maing kura ha dire di tenanga, God ha maing aki di tekinania, ari pungwo hobi tal dime dire ole u wai honamua. 21 Honangwo ipire nin nomani si pinga i, wai pama di pire tal nigi dongwo onga i, aidolo. Aidole ha dinga mo yu ongwo i paikimia, God nin ha maing ni nomani sina engwo ipire pir sina ere a i si wayo. Wananga ha i, nomani si hon e ni tere sigare kul ni tenangwo u wai nanga pamua. 22 Pangwo ipire ha maing kraun obil pinanga paikimia, kraun obil pinanga nin kela kul ni tomia, ha i pir sina ere wine olo. 23-24 Ha maing kraun obil pinanga ninimni gumang hanere u banta pire “Ayo na gumana talmere dime?” di pungwo meri, ha maing i memini pir sina ekirere, “Memini talmere pame?” di pinanua. 25 Pinanba, yon inaning girungure ni han hongwo i ha maing krehaman ha i ole ni tenamia pir sina ere wine oli nanio, te yamoni kraun obil pire nomani si pir tekinanga, tal ol wananga i, God kene ol ni tere aki di ni tere sigare kul ni tenangwo pamua.\n26 Ena yal ta ha maing piriyo, ha maing nir homena neyo, haung tau u ku bole ha maing piriwa di pin mo? Pinba, gran kene olkinanga, nin nomani kela kul ni tenangwo pir tenania, u wai honanua. 27 Nan nabe God ha maing a i si ware amane mole tal dime dire onangwo hobi yu onama di pimia. Irang aang gongwo gir mua mongwo hobi ire, al werai mongwo hobi ire dire, tal oun dongwo u au sinangwo irai nan aki di tere kene ol tomno. Te ta ereyu pamia. Ganba tal nigi dongwo hobi olalga nomani hama sinamia olkirala di pire wayo.


Mateus 23 | Bibel online |Terjemahan Dunia Baru\nUnang ma tiru siboto surat dohot halak Parise (1-12)\nMarjea ma siboto surat dohot halak Parise (13-36)\nDiandungi Jesus huta Jerusalem (37-39)\n23 Dung i, didok Jesus ma tu natorop i dohot tu angka siseanna, 2 “Dihunduli siboto surat dohot halak Parise do hundulan ni si Musa. 3 Alani i, ulahon ma sude na nidok ni nasida, alai unang tiru pambahenanna. Ai holan mandok do nasida alai ndang diulahon. 4 Ditali nasida do boban na borat jala dibahen tu abara ni halak, hape nasida ndang olo mandaishon jari-jari ni nasida tusi. 5 Sude na niulahon ni nasida, diulahon asa diida halak. Ai dipabalga nasida do kotak na gelleng* na di pardompahan dohot na di tangan ni nasida. Dung i, dipaganjang nasida do rambu ni pangkean ni nasida. 6 Lomo do roha ni nasida hundul di inganan na sangap di parpestaan jala sai di jolo do nasida hundul di angka sinagoga.* 7 Lomo do roha ni nasida dipangkulingi di pasar jala dijou Guru. 8 Alai, unang ma dijou hamu guru, ala sada do Gurumuna jala na marhaha maranggi do hamu sude. 9 Jala, unang ma jou ama tu manang ise di tano on, ai sada do Amamuna, i ma na di banua ginjang i. 10 Unang ma olo hamu dijou pamimpin, ai holan sada do Pamimpinmuna, i ma Kristus i. 11 Alai halak na umbalga sian hamu, ingkon gabe parhobasmuna. 12 Ai patutoruon do manang ise na patimbo dirina, jala patimboon do manang ise na patutoru dirina. 13 “Marjea ma hamu siboto surat dohot halak Parise, halak na munafik! Ai ditutup hamu do dalan tu Harajaon banua ginjang i sian jolo ni jolma, hape hamu sandiri pe ndang masuk tusi. Jala diambati hamu do halak na mardalan tusi. 14 *—— 15 “Marjea ma hamu siboto surat dohot halak Parise, halak na munafik! Ai ditaripari hamu do laut dohot darat laho mambahen sasahalak masuk tu agamamuna.* Hape ia dung masuk, gabe tu Gehena* do ibana dibahen hamu jala gabe umjahat dua hali lompit sian hamu. 16 “Marjea ma hamu panogu-nogu na mapitung, ai didok hamu do, ‘Molo marsumpa sasahalak marhite bagas joro, ndang adong guna ni i, alai molo marsumpa sasahalak marhite mas na adong di bagas joro, ingkon pasautonna do sumpana i.’ 17 Na oto do hamu jala na mapitung! Dia do na rumingkot, mas i do manang bagas joro na mambahen badia mas i? 18 Didok hamu do muse, ‘Molo marsumpa sasahalak marhite langgatan, ndang adong guna ni i. Alai molo marsumpa sasahalak marhite silehon-lehon na di atas ni langgatan i, ingkon pasautonna do sumpana i.’ 19 Na mapitung do hamu! Dia do na rumingkot, silehon-lehon i do manang langgatan na mambahen badia silehon-lehon i? 20 Sasintongna, molo marsumpa manang ise marhite langgatan, ndang holan marsumpa marhite langgatan i ibana, alai marhite sude na adong di atasna i do. 21 Jala, manang ise na marsumpa marhite bagas joro, ndang holan marsumpa marhite bagas joro, alai dohot do marhite Debata na maringanan di bagas joro i. 22 Jala manang ise na marsumpa marhite banua ginjang, ndang holan marsumpa marhite habangsa ni Debata ibana, alai dohot do marhite na hundul di habangsa i. 23 “Marjea ma hamu siboto surat dohot halak Parise, halak na munafik! Dilehon hamu do saparsampulu sian suan-suanan mint, adas dohot jintan na bontar,* alai ditadingkon hamu na rumingkot sian Patik, i ma hatigoran, asi ni roha dohot roha na marsihohot. Ringkot do mangalehon saparsampulu i, alai unang ma alani i gabe tading na asing. 24 Hamu angka panogu-nogu na mapitung, dipasisi hamu do agas alai dibondut hamu do unta! 25 “Marjea ma hamu siboto surat dohot halak Parise, halak na munafik! Ai dipaias hamu do mangkuk dohot piringmuna sian luar, alai kotor do di bagasan alani angka na binuatmuna marhite mangarampok dohot hahisapon. 26 Hamu halak Parise na mapitung, parjolo ma paias mangkuk dohot piringmuna sian bagasan asa ias dohot na di luar. 27 “Marjea ma hamu siboto surat dohot halak Parise, halak na munafik! Tudos do hamu tu kuburan na hinapuran, bagak di luar alai di bagasan gok holi-holi ni jolma dohot nasa na ramun. 28 Songon i ma nang hamu, sintong do hamu idaon sian luar. Alai di bagasan, panipu do hamu jala silaosi uhum. 29 “Marjea ma hamu siboto surat dohot halak Parise, halak na munafik! Dibahen hamu do kuburan ni angka panurirang jala dipabagak hamu do kuburan ni halak na mangulahon lomo ni roha ni Debata. 30 Jala didok hamu, ‘Autsura mangolu hami di tingki ni ompunami, ndang ihuthononnami nasida mangusehon mudar ni angka panurirang.’ 31 Laos hatamuna i do patuduhon na anak ni sibunu angka panurirang hamu. 32 Alani i, pasae hamu ma ulaon naung pinungka ni angka ompumuna. 33 “Hamu angka ulok, pinompar ni ulok na marbisa, songon dia ma hamu boi malua sian Gehena?* 34 Alani i, suruonku ma tu hamu angka panurirang, halak na marbisuk dohot angka guru.* Bunuon jala uhumonmuna ma deba sian nasida di hau, linsinganmuna di angka sinagogamuna* jala leleanmuna ma nasida sian kota tu kota. 35 Alani i, mangonai ma tu hamu mudar ni sude halak na mangulahon lomo ni roha ni Debata na use di tano on. Mulai sian mudar ni si Abel sahat tu mudar ni si Sakaria anak ni si Berekia, na pinamatemuna di holang-holang ni bagas joro dohot langgatan i. 36 Tutu do na hudok on tu hamu, mangonai do sudena i tu sundut on. 37 “Jerusalem, Jerusalem, dibunu ho do angka panurirang jala didangguri ho do halak na sinuru manopot ho. Nunga piga hali naeng hupapungu angka anakmu songon induk ni manuk na papunguhon angka anakna tu toru ni habongna, alai ndang olo hamu. 38 Alani i, tadingkonon nama jabumuna. 39 Hudok ma tu hamu, ndang idaonmuna be ahu sian saonari sahat tu na dohononmuna, ‘Dipasu-pasu ma ibana na ro marhite goar ni Jahowa!’”\n^ Kotak na gelleng na marisi surat na badia. On dipangke halak Jahudi gabe panjaga ni daging.\n^ As. “proselit”.\n^ Mint, adas dohot jintan na bontar, i ma suan-suanan na metmet na tubu di ladang jala dipangke laho mangalompa.


I RAJA-RAJA 8 - BIBLE & BUKU ENDE ONLINE\n8:1 Alai nunga mangkatai hian si Elisa tu parompuan, paranak naung pinangoluna i, songon on: Hehe ma ho jala bungkas rap dohot isi ni jabum, jala manginsua ma ho songon halak dagang manang didia, ai nunga didokkon Jahowa ro haleon potir; saut do i ro antong tu tano i, pola pitu taon lelengna.\n8:2 Jadi borhat ma parompuan i jala dibahen hombar tu hata ni halak ni Debata, bungkas ma nasida, rap dohot isi ni bagasna, jala maisolat di tano ni halak Palistim pitu taon lelengna.\n8:3 Alai dung salpu na pitu taon i, mulak ma parompuan i sian tano ni halak Palistim, laos ruar ma nasida mangalualu tu rajai mangido mulak bagasna dohot haumana.\n8:4 Alai tongon rajai mangkatai dohot si Gehasi, naposo ni halak ni Debata na jolo, ninna ma: Pajojor ma tu ahu saluhut ulaon habalgaon, angka na binahen ni si Elisa.\n8:5 Alai andorang pajojorhon ibana tu rajai, na pinangoluna i sada halak naung mate, ro ma tongon parompuan, paranak na pinangoluna i mangalualu tu rajai, mangidohon mulak bagasna dohot haumana. Jadi ninna si Gehasi ma: Ale rajanami, on ma parompuan i, jala on do anakna, na pinangolu ni si Elisa.\n8:6 Jadi dipamanat rajai ma hata i tu parompuan i, gabe dipajojor nasida ma i tu ibana. Dung i disuru rajai ma sada halak siramoti bagasna dongannasida, ninna ma: Pasuang ma tu nasida saluhut ugasanna hian, angkup ni sandok gogo ni hauma i olat ni ari habubungkasna sian tano on rasirasa nuaeng.\n8:7 Dung i sahat ma si Elisa tu Damaskus, tongon marsahit si Benhadad, raja sian Ram didapot, gabe dibaritahon halak tu rajai, songon on: Nunga ro halak ni Debata tu huta on.\n8:8 Jadi ninna rajai ma tu si Hasael: Boan ma sada silehonlehon di bagasan tanganmu, jala laho ma ho manjumpangkon halak ni Debata, jala marsungkun tu Jahowa ma ho marhite sian ibana, songon on: Beha leak malum dope sahithon hilalaonku?\n8:9 Jadi laho ma si Hasael manjumpangkon ibana, diboan dohot sada silehonlehon di bagasan tanganna sian saluhut ugasan na arga di Damaskus, pola sorat opatpulu unto; jadi dung sahat ibana tu jolo ni si Elisa, ninna ma: Disuru anakmu si Benhadad, raja sian Ram ahu mandapothon ho, mandok tu ho: Beha leak malum dope sahithon hilalaonku?\n8:10 Dung i didok si Elisa ma mandok ibana: Laho ma ho, paboa ma tu ibana: Malum do nian hilalaonmu; alai nunga dipapatar Jahowa tu ahu, ingkon mate do ibana.\n8:11 Angkup ni sai dinolnol mata ni si Elisa ibana, pola maradu maila ibana, huhut sai tumatangis halak ni Debata.\n8:12 Jadi ninna si Hasael ma: Boasa tung tumatangis tuanki? Jadi ninna ibana ma: Ala naung huboto jea sibahenonmu tu halak Israel: Ia hutanasida na gonting i surbuonmu do dohot api, jala dolidoli sian nasida bunuonmu do marhitehite podang, jala posoposonasida ropuhanmu do, jala parompuannasida na marhangoluan lapaonmu do.\n8:13 Dung i ninna si Hasael ma: Ise ma pola ahu naposomon, biang nian dohonon, tung bahenonna ma hata na balga sisongon i? Alai ninna si Elisa ma: Nunga dipataridahon Jahowa tu ahu, ho bangkit raja gumomgom Ram.\n8:14 Dung i marsantabi ma ibana laho sian lambung ni si Elisa, jala sahat ibana tu tuanna, na mandok tu ibana: Dia do hata ni si Elisa tu ho? Jadi ninna ibana ma: Malum do nian hilalaonmu, ninna mandok ahu.\n8:15 Alai tole marsogotna i dibuat si Hasael ma bulusan i, jala disornophon tu bagasan aek laos dihungkuphon tu bohina gabe mate mogap. Jadi si Hasael ma bangkit raja singkatna.\n8:16 Palimataonhon dung bangkit raja sian Israel si Joram, anak ni si Ahab (uju si Josapat raja di Juda) bangkit raja di Juda ma si Joram, anak ni si Josapat.\n8:17 Marumur tolupulu dua taon ibana di na bangkit raja, jala ualu taon lelengna ibana mangarajai di Jerusalem.\n8:18 Jala dalan ni angka raja sian Israel diihutihut, suang songon na binahen ni pinompar ni si Ahab, ai boru ni si Ahab gabe jolmana, jala diulahon do sogo ni roha ni Jahowa.\n8:19 Alai ndang olo Jahowa anggo mangago Juda ala si Daud naposona i, songon naung pinarbagana hian tu ibana, lehononna tongtong tu ibana sada palito di tongatonga ni angka anakna.\n8:20 Uju di angka arina marbalik huhut halak Edom sian gomgoman Juda, laos dipabangkit sada raja gumomgom, nasida.\n8:21 Jadi taripar ma si Joram tu Sair rap dohot saluhut huretana; dung i hehe ma ibana bornginna i mangarampok halak Edom, angka na humaliang ibana, ro di angka induk panahatan ni hureta porang, gabe maporus situan na torop i tu undungundungna be.\n8:22 Alai atik pe songon i laos bali do halak Edom sian gomgoman Juda rasirasa sadarion. Bali huhut uju i ia Libna.\n8:23 Jamita angka tinggal i dope sian si Joram ro di nasa na niulana, nda tarsurat do i di bagasan buku jamita ni angka raja sian Juda?\n8:24 Dung i monding ma si Joram gabe top dohot angka ompuna, jala tartanom di lambung ni angka ompuna di huta ni si Daud; jadi si Ahasia, anakna i bangkit raja singkatna.\n8:25 Pasampuluduataonhon dung bangkit raja sian Israel si Joram, anak ni si Ahab, bangkit raja sian Juda ma si Ahasia, anak ni si Joram.\n8:26 Marumur duapulu dua taon si Ahasia di na bangkit raja ibana, jala sataon lelengna mangarajai di Jerusalem. Ia goar ni inana, i ma si Atalia, boru ni si Omri, raja sian Israel.\n8:27 Dung i sai dalan ni pinompar ni si Ahab do diihutihut ibana, jala diulahon sogo ni roha ni Jahowa, suang songon pinompar ni si Ahab, ai martondong do ibana tu pinompar ni si Ahab.\n8:28 Dung i borhat ma ibana rap dohot si Joram, anak ni si Ahab, laho marporang dompak si Hasael, raja sian Ram mardonokkon Ramot di Gilead; alai ditaluhon halak Ram do si Joram i.\n8:29 Dung i mulak ma raja Joram tu Jisreel, laho padaonhon bugangna, angka na binahen ni halak Ram di Ramot, uju marporang ibana dompak si Hasael, raja sian Ram. Dung i tuat ma si Ahasia, anak ni si Joram, raja sian Juda, naeng maningkir si Joram, anak ni si Ahab di Jisreel, ai na marsahit do ibana.\nLabel: Alkitab Bahasa Batak, I RAJA-RAJA, Padan Na Robi\nUnknown 31 December 2015 at 02:30\nKok cuma sampai 29 ? 30-66 gk ada?


III Musa 12 | Alkitab TOBA\n← III Musa 13\nIII Musa 11 →\nAugust 21, 2008 · 13:59\n12:1 Dung i ro ma hata ni Jahowa tu si Musa songon on:\n12:2 Hatahon ma tu halak Israel songon on: Molo gabegabean sada parompuan jala ditubuhon sada anak, ingkon ramun ibana pitu ari lelengna, suang songon di ari haramunon ni hasomalanna hian, ingkon ramun ibana.\n12:3 Tole paualuarihon ingkon sunaton do sibuk ni hulup ni dakdanak i.\n12:4 Alai anggo parompuan i ingkon tinggal dope di jabu tolupulu tolu ari lelengna pasalpu mudar pangiasanna; ndang jadi jamaonna manang aha na badia, jala ndang jadi masuk ibana tu bagasan inganan na badia i, paima salpu angka ari haramunonna.\n12:5 Alai tung sura boruboru tinubuhonna i, ingkon dua minggu lelengna ibana ramun, suang songon di hasomalanna hian; jala ingkon tinggal dope ibana di jabu onompulu onom ari lelengna, pasalpu mudar pangiasanna i.\n12:6 Ia dung salpu angka ari pangiasanna ala anak manang boru, ingkon boanonna ma sada anak ni birubiru na marumur sataon bahen pelean situtungon dohot sada anak ni darapati manang sada anduhur tabu bahen pelean pardosaan, boanonna tu pintu ni undungundung parluhutan tu malim i.\n12:7 Malim i muse mamelehon pelean i di adopan ni Jahowa mambahen pardenggananna, asa ias nasida sian mudar hasomalanna i. I ma patik taringot tu parompuan na manubuhon anak manang boru.\n12:8 Alai tung sura so dapot tanganna sada anak ni birubiru, ingkon buatonna ma dua anduhur tabu manang dua anak ni darapati, na sada bahen pelean situtungon jala na sadanari bahen pelean pardosaan, asa ingkon malim i mambahen pardenggananna, asa laos ias nasida.


1 TIMOTEUS 6 - BIBLE & BUKU ENDE ONLINE\n6:1 Nasa anak somang, ditoru ni auga, dirajumi ma indukna tama pasangapon di na saluhutna, asa unang hona insak Goar ni Debata, nang agama i.\n6:2 Alai molo porsea angka induk, unang ma moru parsangapina di nasida, ala dongan nasida; lam dioloi ma, ala porsea nasida jala na hinaholongan, angka naung taruli di basabasa i. I ma ajarhon jala paingothon!\n6:3 Na mangajarhon asing, na so marsitiopan tu hata na tingkos, na sian Tuhanta Jesus Kristus, dohot tu poda na mangihuthon hadaulaton i,\n6:4 i do na burnang, ndang diboto agia aha, parsualon dohot parpollungon dihasahithon, i ma haroroan ni latelate, badabada, panginsahion dohot panihanihaion na roa,\n6:5 parsalisian na manongtong di jolma naung sega rohana, naung agoan hasintongan i, ai dirimpu, pangomoan do hadaulaton i.\n6:6 Pangomoan godang do tutu hadaulaton, anggo mardongan sabam ni roha.\n6:7 Ai ndang adong taboan tu hasiangan on, jala ndang tarboan hita agia aha laho ruar.\n6:8 Alai molo adong di hita sipanganon dohot parabiton, tahasabamhon ma i!\n6:9 Ia angka na naeng gabe mamora, madabu do tubagasan pangunjunan dohot sambil dohot tu lan hahisapon haotoon, angka na mangago, na mangalonongkon jolma i tubagasan jea dohot hamagoan.\n6:10 Ai urat ni nasa hajahaton do roha na holongan di hepeng; i do disangkapi na deba, umbahen na lilu sian haporseaon i, gabe diaithon do godang na bernit tu dirina.\n6:11 Alai anggo ho halak ni Debata, maporus ma sian i; pareahi ma hatigoran, hadaulaton, haporseaon, holong ni roha, habengeton dohot lambok ni roha!\n6:12 Haburjuhon ma paraloan haporseaon na denggan i; tangkup ma hangoluan salelenglelengna, ai tusi do ho dijou, jala diparhatopot ho do panindangion na denggan di jolo ni torop sitindangi.\n6:13 Hupatik ma ho di jolo ni Debata, na pangoluhon saluhut, dohot di jolo ni Kristus Jesus, na mangkatindangkon na denggan di jolo ni Pontius Latus:\n6:14 Radoti ma patik i, so marlindang, so hasurahan, paima tarida Tuhanta Jesus Kristus i.\n6:15 Ai di hajujumpang ni tingkina patar ma Ibana, bahenon ni na Martua i, Pargogo sasadasa, Raja ni angka raja, Tuhan ni angka tuan.\n6:16 Sasadasa do na so olo mate, Siingani hatiuron na so tartopot, na so dung diida jolma Ibana, jala ndang tarbereng Hasangapon dohot hagogoon ma di Ibana ro di salelenglelengna! Amen.\n6:17 Rodihon ma angka na mora di hasiangan on, unang ginjang rohanasida, unang dihaposi hamoraon na so mian i; alai dihaposi ma Debata, na buas mangalehon tu hita saluhut sihalashononta.\n6:18 Naeng ma mangulahon na denggan nasida, mamora di angka ulaon na denggan, marroha na buas, na girgir marsibasabasa,\n6:19 papunguhon di nasida pangkal na denggan tu tingki sogot, asa ditangkup nasida ngolu na tutu.\n6:20 Ale Timoteus, ramoti naung jinalomi, pasiding ma pangkataion na so marimpola, na so gabeak i, dohot sualsual na pilit targoar parbinotoan!\n6:21 I do dibaritahon deba, gabe manimbil sian haporseaon. Didongani asi ni roha i ma hamu!